JSP ล้างขาดทุนสะสม – เคาะชื่อใหม่ SJ พร้อมออกวอแรนต์ 4:1 ขาย 0.10 บ.
JSP ล้างขาดทุนสะสม-เปลี่ยนชื่อเป็น “เสนา เจ พร็อพเพอร์ตี้” หรือ SJ พร้อมออกวอร์แรนต์ขายผถห. สัดส่วน 4:1 ที่ราคา 0.10 บ.
JSP ล้างขาดทุนสะสม-เปลี่ยนชื่อเป็น “เสนา เจ พร็อพเพอร์ตี้” หรือ SJ พร้อมออกวอร์แรนต์ขายผถห. สัดส่วน 4:1 ที่ราคา 0.10 บ.
16 มี.ค. 2565

บริษัท เจ.เอส.พี. พร็อพเพอร์ตี้ จำกัด (มหาชน) หรือ JSP เปิดเผยว่า ที่ประชุมคณะกรรมการบริษัทมีมติอนุมัติมีมติอนุมัติและให้เสนอที่ประชุมสามัญผู้ถือหุ้น ประจำปี 2565 เพื่อพิจารณาอนุมัติการโอนทุนสำรองตามกฎหมายและส่วนเกินมูลค่าหุ้นสามัญเพื่อชดเชยผลขาดทุนสะสมของบริษัท โดยจากงบการเงินเฉพาะกิจการ ณ วันที่ 31 ธ.ค.64 มีผลขาดทุนสะสม 592,632,484 บาท
โดยคณะกรรมการบริษัทจึงเห็นควรเสนอต่อที่ประชุมผู้ถือหุ้นเพื่อพิจารณาอนุมัติให้โอนทุนสำรองตามกฎหมาย จำนวน 92,651,000 บาท และส่วนเกินมูลค่าหุ้นสามัญ จำนวน 2,438,832,857 บาท เพื่อชดเชยผลขาดทุนสะสมของบริษัท ซึ่งภายหลังจากการโอนทุนส รองตามกฎหมายและส่วนเกินมูลค่าหุ้นสามัญเพื่อล้างขาดทุนสะสมดังกล่าวแล้ว บริษัทจะไม่มีผลขาดทุนสะสมในงบการเงินเฉพาะกิจการ เพื่อให้บริษัทสามารถจ่ายเงินปันผลได้ในอนาคตเมื่อบริษัทมีกำไรสุทธิและกระแสเงินสดเพียงพอ
สำหรับการล้างขาดทุนสะสมในครั้งนี้จะไม่ส่งผลกระทบให้มีการเปลี่ยนแปลงต่อมูลค่าส่วนของผู้ถือหุ้นแต่อย่างใด เนื่องจากเป็นเพียงการหักลบด้วยตัวเลขทางบัญชีตามข้อมูลส่วนของผู้ถือหุ้น
นอกจากนั้น คณะกรรมการฯ ยังมีมติอนุมัติการเปลี่ยนแปลงชื่อบริษัท จาก เจ. เอส. พี. พร็อพเพอร์ตี้ ชื่อย่อ JSP เป็น เสนา เจ พร็อพเพอร์ตี้ ชื่อย่อ SJ
พร้อมทั้งอนุมัติการออกและจัดสรรใบสำคัญแสดงสิทธิที่จะซื้อหุ้นสามัญเพิ่มทุนของ บมจ.เสนา เจ พร็อพเพอร์ตี้ (ภายหลังจากได้รับอนุมัติเปลี่ยนชื่อบริษัท และชื่อย่อหลักทรัพย์ จากการประชุมผู้ถือหุ้น ประจำปี 2565 เรียบร้อยแล้ว) ครั้งที่ 1 (SJ-W1) ไม่เกิน 1,050,000,000 หน่วย จัดสรรให้แก่ผู้ถือหุ้นเดิม (Right Offering) ในอัตราส่วน 4 หุ้น ต่อ 1 หน่วย ราคาเสนอขาย 0.10 บาท ต่อ 1 หน่วย อายุใบสำคัญแสดงสิทธิฯ 2 ปี อัตราการใช้สิทธิ 1 หน่วย มีสิทธิซื้อหุ้นสามัญ 1 หุ้น ราคาใช้สิทธิ 1.50 บาทต่อหุ้น วันกำหนดรายชื่อผู้ถือหุ้นที่มีสิทธิได้รับการจัดสรรใบสำคัญแสดงสิทธิฯ SJ-W1 ตามสัดส่วนจำนวนหุ้นที่ผู้ถือหุ้นแต่ละรายถืออยู่ (Record Date) ในวันที่ 10 พฤษภาคม 2565
รวมถึงบริษัทจะเพิ่มทุนจดทะเบียนของ 525,000,000 บาท จากเดิม 2,100,000,000 บาท เป็น 2,625,000,000 บาท โดยการออกหุ้นสามัญใหม่ จ นวน 1,050,000,000 หุ้น มูลค่าที่ตราไว้หุ้นละ 0.50 บาท เพื่อรองรับการใช้สิทธิของ SJ-W1